Projekt azonosító száma	Projekt megnevezése	Támogatást igénylő neve	Akciótervi nevesítés elszámolható közkiadás1 
összege (Ft)	Projekt rövid bemutatása	Támogathatóság feltételei	
TIOP-1.2.1/B-12/1	Nemzeti Kulturális Térinformációs rendszer Szolgáltató és Tanácsadó Multifunkcionális Módszertani Központ	Forum Hungaricum Közhasznú Nonprofit Korlátolt Felelősségű Társaság	1 599 991 000	A fejlesztéssel létrejövő infrastruktúra az egykori Ózdi Vasgyár átalakított Erőmű épületében kerül elhelyezésre. Számos iroda-, oktatási-, közösségi helyiség kerül kialakításra, amely fejlesztés jóvoltából megkezdődhet a digitális tananyagfejlesztés, a digitális módszertani oktatás, valamint kialakításra kerül a digitális Kárpát-medence kiállítás.	a) A projekt megvalósításához szükséges telekösszevonásra irányuló eljárást eredményesen le kell zárni.
b) Az építészeti terveket az engedélyezési (szakhatósági) eljárások eredményes lezárásához szükséges szakági tervekkel (különösen tűzvédelem, gépészet, statika) ki kell egészíteni.
c) Szükséges a kiállítótér rajzi bemutatása, belsőépítészeti koncepciókkal, látványképekkel.
d) Javított időbeli ütemezést kell készíteni: a kivitelező kiválasztása a jóváhagyott kiviteli tervek és a támogató által elfogadott közbeszerzési kiírást követően történhet; a tendereztetést az előkészületi idővel ki kell egészíteni, a műszaki ellenőrt be kell iktatni, a tervellenőrt és a felelős műszaki vezetőt el kell hagyni (GANTT diagram javítása).
e) Ki kell dolgozni az egyes eszközök mennyiségi indokolását 
(pl. plazma televíziók, táblagépek (tabletek), szoftverek mennyisége).
f) Az indikátorérték felülvizsgálata, pontosítása szükséges. 
“A kialakított szolgáltatásokat évente igénybevevők száma” sorban 6000 fő szerepel, amelyet nem támaszt alá indokolás. A fenntarthatósági számításokban és az üzleti tervben is ennél lényegesen nagyobb – és reálisabb – szám szerepel, közel 
180 000 fő/év.